Η **Γερουσία** (γαλλικά: Sénat‎‎, αϊτινά: *Sena* ) είναι η Άνω Βουλή του νομοθετικού σώματος της Αϊτής, της Εθνοσυνέλευσης. Η Κάτω Βουλή της Εθνοσυνέλευσης είναι η Βουλή των Αντιπροσώπων. Η Γερουσία απαρτίζεται από 30 μέλη, με τρία μέλη από κάθε διοικητικό διαμέρισμα. Προτού συσταθεί το διαμέρισμα της Νιπς το 2003, υπήρχαν 27 έδρες. Οι γερουσιαστές εκλέγονται για εξαετή θητεία με την ψήφο του λαού, με το 1/3 να εκλέγονται κάθε διετία. Δεν υπάρχει όριο για ανανέωση της θητείας των γερουσιαστών. Μπορεί να επανεκλέγονται επ' αόριστο.

Έπειτα από τη διεξαγωγή των γενικών εκλογών του 2000, το κόμμα Φανμί Λαβαλάς του Ζαν Μπερτράν Αριστίντ κατέλαβε τις 26 από τις συνολικά 27 έδρες. Η Γερουσία δεν συνεδρίαζε έπειτα από την ανατροπή της κυβέρνησης Αριστίντ με την επανάσταση του 2004.Ανέλαβε την εξουσία μια μεταβατική κυβέρνηση και οι εναπομείναντες γερουσιαστές δεν αναγνωρίζονταν κατά την περίοδο εκείνη .Εν συνεχεία επανιδρύθηκε η Γερουσία και διεξήχθησαν εκλογές στις 21 Απριλίου 2006. 

Το 2015 η Γερουσία μειώθηκε σε μόλις 10 μέλη και η βουλή των αντιπροσώπων έκλεισε επειδή οι εκλογές για το 1/3 των μελών τς Γερουσίας και όλων των αντιπροσώπων το 2013 είχαν αναβληθεί επ' αόριστο. Αυτό είχε ως αποτέλεσμα τα μέλη (βουλευτές και γερουσιαστές) να ολοκληρώσουν πρόωρα τη θητεία τους τον Ιανουάριο του 2015 χωρίς κανέναν αντικαταστάτη και η εθνοσυνέλευση να δυσλειτουργεί. Εκείνα τα 2/3 συμπληρώθηκαν με νέα μέλη, τα οποία εξελέγησαν στις βουλευτικές εκλογές του 2015, συμπληρώνοντας τον αριθμό των 30 γερουσιαστών.

Αποτελέσματα
------------

**Αϊτινές βουλευτικές εκλογές, 2015-16**

| Κόμμα | Γερουσιαστές |
| --- | --- |
| 1ος γύρος | 2ος γύρος | Σύνολο |
|  | Αλήθεια (VERITE) | 0 | 3 | **3** |
|  | Konvansyon Inite Demokratik (KID) | 0 | 3 | **3** |
|  | Αϊτινό Κόμμα Τε Καλέ (PHTK) | 0 | 6 | **6** |
|  | Αγωνιστική Λαϊκή Οργάνωση (OPL) | 0 | 1 | **1** |
|  | Φανμί Λαβαλάς (FL) | 0 | 1 | **1** |
|  | Αϊτή Σε Δράση (AAA) | 1 | 0 | **1** |
|  | Pont | 0 | 1 | **1** |
|  | Platfom Pitit Desalin | 0 | 1 | **1** |
|  | Ligue Dessalinienne (LIDE) | 1 | 0 | **1** |
| Σύνολο | 2 | 12 | **14** |
| Έδρες που δεν έχουν ακόμα δοθεί | **9** |
| Έδρες που δεν αποφασίστηκαν στις εκλογές του 2015 | **9** |
| Σύνολο εδρών | **30** |
| Πηγές: ,  |

### Πιο πρόσφατα αποτελέσματα

Τα τελευταία αποτελέσματα:

| Κόμματα | Έδρες |
| --- | --- |
| Αϊτινό Κόμμα Τε Καλέ | 5 |
| Αλήθεια | 3 |
| Kona | 1 |
| Bouclier | 1 |
| Αϊτή σε Δράση | 1 |
| Συναγερμός των Αϊτινών Πατριωτών | 1 |
| Consortium | 1 |
| **Σύνολο** | **10** |

Παραπομπές
----------

1. ↑  «Histoire». *web.archive.org*. 3 Απριλίου 2015. Αρχειοθετήθηκε από το πρωτότυπο στις 3 Απριλίου 2015. Ανακτήθηκε στις 16 Ιανουαρίου 2020. CS1 maint: Unfit url (link)
2. ↑  «Haiti-Référence » 2210.- Le Sénat de la République».
3. ↑  Haiti - FLASH : Preliminary results 2nd round elections 1/3 Senate - HaitiLibre.com : Haiti news 7/7, HaitiLibre.com|, ανακτήθηκε στις 23 Ιουνίου 2019.
4. ↑  Haïti - FLASH : Résultats des élections 1/3 sénat, législatives complémentaires... - HaitiLibre.com : Toutes les nouvelles d’Haiti 7/7, HaitiLibre.com, ανακτήθηκε στις 23 Ιουνίου 2019.

Πηγές
-----

* «Haiti». *The World Factbook*. Central Intelligence Agency. 14 Νοεμβρίου 2006. Αρχειοθετήθηκε από το πρωτότυπο στις 31 Ιανουαρίου 2016. Ανακτήθηκε στις 17 Νοεμβρίου 2006.
* Schutt-Ainé, Patricia (1994). *Haiti: A Basic Reference Book*. Miami, Florida: Librairie Au Service de la Culture. σελ. 167. ISBN 0-9638599-0-0.